**ZAPISNIK 4. SJEDNICE UČITELJSKOG VIJEĆA**

**održane u srijedu, 14. travnja 2022. godine u 9,00 sati**

**u Koncertnoj dvorani Umjetničke škole Poreč, Kandlerova 2**

Nazočni članovi: Samanta Stell, Anamarija Škara Youens, Suzana Ursić, Vilijana Šugar, Haris Brković, Paolo Peruško, Anamarija Lovrečić, Saša Šolić, Matija Poropat, Tamara Ignjatović, Hrvoje Hleb, Matea Beotić, Ivana Katunar, Sandra Šustereiter, Mirjana Siladić, Marijana Gulić, Luka Šugar, Andreja Široki, Sanel Jusić, Vikrotiya Sklyarenko, Aleksandra Orbanić, Jerko Crljenko, Sanja Pančevski, Ana Šterpin Zagoranski, Karla Šain, Daniela Zgrablić, Antonella Mendiković Đukić, Ana Horvatek, Sanjica Sara Radetić.

Opravdano nenazočni: Alen Bernobić.

**Dnevni red:**

**1. Usvajanje zapisnika 3. sjednice Učiteljskog vijeća**

**2. Izvješća s natjecanja**

**3. Povjerenstvo za stažiranje pripravnice Viktoriye Sklyarenko**

**4. Napredak učenika**

**5. Motivacija učenika**

**6. Razno**

Dnevni red usvojen je jednoglasno.

Ravnateljica je pozdravila sve nazočne učitelje i izrazila dobrodošlicu novoj učiteljici Viktoriyi Sklyarenko.

**Ad 1)**Zapisnik 3. sjednice Učiteljskog vijeća usvojen je jednoglasno.

**Ad 2)** Ravnateljicajepohvalila i čestitala učiteljima i učenicima koji su se predstavili na Regionalnim i državnom natjecanju u organizaciji HDGPP-a i AZOO-a (flauta, harmonika), natjecanju u Križevcima Sonus(klavir) i Memorijalu (izvješća u prilogu).

Ravnateljica je pohvalila sve učitelje i učenike za održane koncerte klase, mješovite koncerte i koncerte podrške. Posebno je pohvalila napredak učenika iz nastupa u nastup te organizaciju šest proljetnih koncerata na terasi Škole.

Ravnateljica je istaknula važnost da djeca u Umjetničkoj školi budu sretna i ispunjena te dobru i kontinuiranu komunikaciju sa roditeljima.

**Ad 3)** Učiteljsko vijeće jednoglasno je imenovalo povjerenstvo za stažiranje pripravnice Viktoriye Sklyarenko, u sastavu:

- Mauro Šestan, mentor;

- Ana Horvatek, pedagoginja;

- Sanjica Sara Radetić, ravnateljica.

**Ad 4)** Ravnateljica je istaknula koliko se individualni napredak svakog učenika najviše primijeti na nastupima uživo. Zamolila je učitelje da i dalje vode bilješke u e-dnevniku, individualno za svakog učenika da roditelji imaju što bolji uvid u napredak učenika. Ravnateljica je istaknula kako se u pozitivnoj atmosferi postižu bolji rezultati i koliko je bitna što bolja suradnja i komunikacija s roditeljima.

**Ad 5)**  Ravnateljica je istaknula važnost osobne motivacije u radu sa učenicima. Na temu „Motivacija učenika“  održao se i 2. roditeljski sastanak.

Ravnateljica je podsjetila učitelje i razrednike da održe što skorije 3. roditeljski sastanak te da se obavezno naprave i zapisnici održanih roditeljskih sastanaka s naznakom nazočnih roditelja.

**Ad 6)** Ravnateljica je zamolila učitelje da pošalju prijedloge tko bi od učenika mogao nastupati na Danu Općine Kaštelir, koji će se održati 28.4.2022. u 18 sati. Isto tako, zamolila je prijedlog za dvije glazbene točke za Svečanu sjednicu povodom Dana grada Poreča-Parenzo 29.4.2022. u 12,00 sati.

Ravnateljica je obavijestila učitelje o održavanju Međunarodnog dana plesa, u petak 29.4.2022. u 18,00 sati u Lapidariju Zavičajnog muzeja Poreštine.

Učitelji su upoznati i da se 30.4. planira tradicionalni Koncert i plesni program Ponovo zajedno uživo, a bivši učenici koji nisu u mogućnosti doći mogu poslati snimku s tekstom do kraja 5. mjeseca.

Ravnateljica je obavijestila učitelje da se nastava održava uživo, da su mjere u sprječavanju bolesti Covid 19 ukinute, ali da ostaju na snazi mjere pranja ruku, provjetravanja i čišćenja učionica.

Ravnateljica je još jednom istaknula važnost dobre komunikacije s roditeljima te kolega u kolektivu. Zahvalila se svim učiteljima na trudu i predanom radu te se vide izvanredni rezultati.

Sjednica je završila u 14,30 sati.

 Zapisničar: Ravnateljica:

 Anamarija Lovrečić Sanjica Sara Radetić

 \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

KLASA:007-04/22-03/1

URBROJ:2167/01-57-34-22-2

Poreč, 14. travnja 2022. godine